Abaja
Abaja (amhar. አባያ ሓይክ), Margaritos ežeras yra Etiopijos pietuose, Pietų tautų, tautybių ir žmonių regione. Ežeras tektoninės kilmės, telkšo Rytų Afrikos lūžių zonoje. Paviršiaus altitudė 1285 m . Abajos ežerą maitina Bilato upė, tekanti nuo Gurago kalno. Pietinis krantas patenka į Nečisaro nacionalinį parką. Prie pietinio Abajos kranto yra Arba Minčo miestas, tuojau už jo – Čamo ežeras. Abajos ežero ilgis 60 km, plotis 20 km. Ežere yra keletas salų, iš kurių didžiausia Aruro. Abajos ežero vanduo raudonos spalvos.